laion/Wikipedia-Exotic huggingface dataset:
למור חום-צוואר

למור חום-צוואר (שם מדעי: Eulemur collaris) הוא מין של פרימט מהסוג למור שחי באי מדגסקר. אורכו של הלמור חום הצוואר 39 עד 40 סנטימטרים בתוספת זנב שאורכו 50 עד 55 סנטימטרים ומשקלו 2.2 עד 2.5 קילוגרמים. למור זה בעל פרווה וצוואר בצבע חום (זה מקור שמו של הלמור). הלמור חום הצוואר דומה מאוד למינים למור אפור-ראש (Eulemur cinereiceps) וללמור חום (Eulemur fulvus). בעבר הלמור חום הצוואר היה תת-מין של המין למור חום אך הופרד למין עצמאי. הלמור חום הצוואר חי ביערות לא צפופים בדרום-מזרח מדגסקר וניזון בעיקר מפירות. הלמור חום הצוואר עוזר להפיץ את הזרעים של צמחים אנדמיים למדגסקר. הלמור חום הצוואר פעיל גם ביום וגם בלילה. הטורפים של הלמור חום הצוואר הם טורפי מדגסקר כמו הפוסה, עקב מדגסקר, ינשופיים וחנק קרקע מלגשי. לא ידוע הרבה על אורח חיו של הלמור חום הצוואר אך כמו מרבית הלמורים והחי במדגסקר הוא נמצא בסכנת הכחדה עקב בירוא יערות נרחב באי וציד. מדיה וקבצים בנושא למור חום-צוואר בוויקישיתוף למור חום-צוואר, באתר ITIS (באנגלית) למור חום-צוואר, באתר NCBI (באנגלית) למור חום-צוואר, באתר Animal Diversity Web (באנגלית) למור חום-צוואר, בבסיס הנתונים ARKive (באנגלית) למור חום-צוואר, באתר האנציקלופדיה של החיים (באנגלית) למור חום-צוואר, באתר GBIF (באנגלית) למור חום-צוואר באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
Ping Pong (שיר של היונה ודון)

Ping Pong (בעברית: פינג פונג; נכתב באותיות גדולות) הוא שיר שהוקלט על ידי הזמרים-יוצרים הדרום קוריאנים היונה ודון. השיר יצא לאור ב-9 בספטמבר 2021, על ידי חברת התקליטים P Nation, כסינגל מתוך המיני-אלבום המשותף שלהם, 1+1=1. באותו היום, פורסם וידאו קליפ נלווה לשיר. השיר נכתב על ידי הצמד, והופק על ידם, יחד עם יו גון-היונג, פיליפ קוון וספייס ואן. ב-6 בספטמבר 2021, פורסם טיזר לקליפ הנלווה לשיר. ב-9 בספטמבר, עלה הקליפ הרשמי לעמוד היוטיוב של היונה. הקרדיטים שלהלן לקוחים מאתר Melon. היונה – שירה, כתיבה, הלחנה דון – שירה, כתיבה, הלחנה יון גון-היונג – הפקה פיליפ קוון – הפקה ספייס ואן – הפקה היונה, דון, יו גון-היונג, פיליפ קוון, ספייס ואן "HyunA&DAWN 1+1=1 - EP (Apple Music)" (באנגלית). 9 בספטמבר 2021. נבדק ב-9 בספטמבר 2021. {{cite web}}: (עזרה) ""1+1=1" - EP details". Melon (בקוריאנית). נבדק ב-2021-09-09. ""1+1=1" - song details". Melon (בקוריאנית). נבדק ב-2021-09-09. "현아&던, 듀엣곡 '핑퐁' MV 티저 공개…티키타카 퍼포먼스". Xports News (בקוריאנית). 7 בספטמבר 2021. נבדק ב-8 בספטמבר 2021. {{cite web}}: (עזרה) HyunA (2021-01-28), [HyunA&DAWN] - 'PING PONG' MV, נבדק ב-2021-09-09 "【APMA 2021】亚洲流行音乐大奖2021年度入围名单" [[APMA 2021] Asian Pop Music Awards 2021 shortlist]. Weibo (בסינית). 30 בנובמבר 2021. ארכיון מ-30 בנובמבר 2021. נבדק ב-30 בנובמבר 2021. {{cite web}}: (עזרה)
פנחס לפיד

פנחס לפיד (28 בנובמבר 1922 – 23 באוקטובר 1997) היה תאולוג יהודי והיסטוריון ישראלי. הוא היה דיפלומט ישראלי מ-1951 עד 1969. הוא היה קונסול במילאנו, והיה מכריע בהשגת הכרה במדינת ישראל הצעירה באזור. הוא כתב יותר מ-35 ספרים במהלך חייו. פנחס לפיד היה נשוי לרות לפיד (אנ') שאיתה חלק את תחומי העניין והעשייה שלו. פנחס לפיד זיהה שליהדות ונצרות יש קווי דמיון רבים ועסק בהם רבות. הוא ניסה למצוא את המשותף בין שפת השילוש הקדוש בנצרות לבין שפת המקרא. לפיד התייחס לנצרות כמפיצת האמונה המונותיאיסטית באלוהי אברהם, יצחק ויעקב בקרב הגויים. ספרו הקצר פאולוס: רבי ושליח, שהוא תיעוד של דיון רחב, מבוסס על דיאלוג יהודי-נוצרי, ומייצג ניסיון של בעלי מסורות שונות להבין מה הם חולקים והיכן הם שונים. הנביא מסן-ניקנדרו קובה - להבה בלב אמריקה סיפורים לאטינו־אמריקאיים בני זמננו German Comments. review of politics and culture Juden und Christen im Dialog Sein grosses Thema: Die Juden und die Christen Gottsuche und Sinnfrage מדיה וקבצים בנושא פנחס לפיד בוויקישיתוף פינחס לפיד (1922-1997), דף שער בספרייה הלאומית Essays on Hitler's Europe, U of Nebraska Press, 2001-01-01, ISBN 978-0-8032-6630-8. (באנגלית) Brill, Alan, A JEWISH VIEW OF CONTEMPORARY IDEAS OF THE TRINITY, Modern Theology, 1468-0025 39, 2023, עמ' 197-373 doi: 10.1111/moth.12825 Morna D. Hooker, Review of Paul, Rabbi and Apostle, The Journal of Theological Studies 37, 1986, עמ' 701–701 הסופר פנחס לפיד, באתר סימניה D. Hardan-Halpern, Pinchas Lapide, סיפורים לאטינו־אמריקאיים בני זמננו, עם הספר, 1964. (בiw) Results for 'n2:0722-883X' > 'Journal, magazine' [WorldCat.org], www.worldcat.org (באנגלית) Juden und Christen im Dialog: Pinchas Lapide zum 70. Geburtstag, Akademie der Diözese Rottenburg-Stuttgart, 1993, ISBN 978-3-926297-52-5. (בגרמנית) Sein grosses Thema: Die Juden und die Christen, web.archive.org, ‏2007-03-13 Viktor Emil Frankl, Pinchas Lapide, Gottsuche und Sinnfrage: ein Gespräch, Gütersloher Verlagshaus, 2005, ISBN 978-3-579-05428-5. (בגרמנית) ערך זה הוא קצרמר בנושא אישים ובנושא ישראלים. אתם מוזמנים לתרום לוויקיפדיה ולהרחיב אותו.
פסגת שארפ

האם התכוונתם ל... אנטארקטיקה פסגת שארפ (איי שטלנד הדרומיים) – הר באי ליווינגסטון באיי שטלנד הדרומיים שבאנטארקטיקה פסגת שארפ (ארץ גרהאם) – הר בארץ גהאם, בחצי האי האנטארקטי שבאנטארקטיקה שארפ הר שארפ
הר שארפ

האם התכוונתם ל... כדור הארץ אנטארקטיקה הר שארפ (אנטארקטיקה) – הר ברכס סנטינל בהרי אלזוורת' בארץ אלזוורת' שבאנטארקטיקה פסגת שארפ (איי שטלנד הדרומיים) – הר באי ליווינגסטון באיי שטלנד הדרומיים שבאנטארקטיקה פסגת שארפ (ארץ גרהאם) – הר בארץ גהאם, בחצי האי האנטארקטי שבאנטארקטיקה אוסטרליה הר שארפ (קווינסלנד) – הר במדינת קווינסלנד שבאוסטרליה ארצות הברית הר שארפ (טקסס) – הר במדינת טקסס שבארצות הברית הר שארפ (אלסקה) – הר במדינת אלסקה שבארצות הברית קנדה הר שארפ (קולומביה הבריטית) – הר בפרובינציית קולומביה הבריטית שבקנדה מאדים אאוליס מונס – "הר שארפ" הוא כינוי של אאוליס מונס ברביע אאוליס שעל פני כוכב הלכת מאדים ראו גם שארפ
סטיב זאק

סטיבן ג'ורג' "סטיב" זאק (נולד ב-10 בדצמבר 1992) הוא שחקן כדורסל אמריקאי המשחק בעמדת הסנטר באקיטה בליגה היפנית. גובהו 2.11 מטר. זאק גדל במדינת פנסילבניה ושיחק במכללת לה סאל. ב-2015 החל את הקריירה המקצוענית שלו בליגה הלטבית ומאז שיחק במספר קבוצות אירופאיות. בעונת 2019/20, כאשר שיחק בהפועל באר שבע היה זאק מלך הריבאונדים של ליגת העל. ב-2022 זכה עם הפועל חולון באליפות המדינה. זאק גדל במדינת פנסילבניה ושיחק כדורסל בתיכון רד לנד בלואיסבורג. ב-2011 הצטרף למכללת לה סאל בפילדלפיה המתמודדת בליגת האטלנטיק-10. בעונתו הראשונה בקבוצה העמיד זאק ממוצע של כנקודה וחצי למשחק. בעונתו השנייה קלע כשש וחצי נקודות למשחק ובשתי עונותיו האחרונות במכללה קלע כ-9 נקודות למשחק. בעונתו השלישית בקבוצה הוביל זאק את הקבוצה בריבאונדים ונבחר לחמישיית ההגנה של האטלנטיק-10. בעונתו האחרונה הוביל את הקבוצה בריבאונדים ובחסימות. הוא סיים את קריירת המכללות כחוסם השני בטיבו של המכללה בכל הזמנים. לאחר שלא נבחר בדראפט ה-NBA ב-2015, שיחק זאק במדי פילדלפיה 76 בליגת הקיץ אך לא הצליח להשיג חוזה ב-NBA. זאק החל את הקריירה המקצוענית שלו בליגה הלטבית בקבוצת לייפייאס לאובאס בעונת 2015/16. עונה לאחר מכן שיחק אקדמיק סופיה, זכה עמה באליפות הליגה הבולגרית והשתתף עמה ביורופקאפ. בעונת 2017/18 שיחק זאק בטרפל סופוט בליגה הפולנית. ב-2018 שב זאק ללטביה והצטרף לקבוצת VEF ריגה. הוא זכה עמה באליפות הליגה הלטבית, נבחר לסנטר העונה וכן השתתף עמה בליגת ה-VTB. בעונת 2019/20 שיחק זאק בהפועל באר שבע והיה מלך הריבאונדים של ליגת העל. בעונת 2020/21 שיחק בפטקים ספור בליגה הטורקית. זאק החל את עונת 2021/22 בקבוצה הספרדית סן פבלו בורגוס, זוכת ליגת האלופות בשנתיים הקודמות. לאחר שהקבוצה החלה את העונה בצורה מאכזבת, המאמן ז'אן טבק פוטר וזאק שוחרר מהקבוצה ביחד עם שחקנים נוספים. בנובמבר 2021 הצטרף להפועל חולון ובסיום עונת 2021/22 זכה עם חולון באליפות המדינה. ב-2022 הצטרף זאק לקבוצת אקיטה בליגה היפנית. פרופיל, באתר Sports-Reference פרופיל, באתר eurobasket דף השחקן באתר מנהלת הליגה Steve Zak, Goexplorers אריה ליבנת, הפועל באר שבע החתימה את הסנטר סטיב זאק בחוזה לשנתיים, באתר הארץ, 4 באוגוסט 2019 יעקב מאיר, הענק הסגול: ראיון עם סטיב זאק, הסנטר החדש של הפועל חולון, באתר ישראל היום, ‏15 בדצמבר, 2021 סטיב זאק חתם בהפועל חולון, באתר ישראל היום, ‏27 בנובמבר, 2021
צ'ן

האם התכוונתם ל... צ'ן גואנגצ'נג – מתנגד משטר סיני צ'ן דושיו' – מהפכן סיני צ'ן ויישינג – טניסאי שולחן אוסטרי צ'ן צ'נג – מצביא ופוליטיקאי סיני צ'ן רואולין – קופצת למים סינית צ'ן שואי-ביאן – פוליטיקאי טאיוואני טיפה צ'ן – זמרת סינית נייתן צ'ן – מחליק אמנותי אמריקאי פטריק צ'ן – מחליק אמנותי קנדי קסאבייר צ'ן – כדורגלן עבר טאיוואני-בלגי רוברטו צ'ן – כדורגלן פנמי צ'אן חן
גבול ירדן–עיראק

גבול ירדן–עיראק הוא גבול שנמשך לאורך 179 קילומטרים ממשולש הגבולות ירדן-סוריה-עיראק בצפון ועד למשולש הגבולות ירדן-עיראק-ערב הסעודית בדרום. הגבול מתחיל בצפון במפגש בין הנקודה המערבית ביותר בעיראק לבין הנקודה הנמצאת בקצה הצפון-מזרחי של ירדן. הוא מסתיים בדרום במפגש עם גבול ערב הסעודית, לא רחוק מהנקודה המזרחית ביותר בירדן ומבסיס חיל האוויר העיראקי "רשיד" (אנ'). הגבול כולו מורכב משישה קווים ישרים. בתחילת המאה ה-20 שלטה באזור האימפריה העות'מאנית. בזמן מלחמת העולם הראשונה, הצליחו ערביי האזור, בתמיכת בריטניה, לסלק את העות'מאנים ממרבית אזור המזרח התיכון. לאחר מכן, בעקבות הסכם סייקס–פיקו ב-3 בינואר 1916, שהיה הסכם סודי בין בריטניה וצרפת, השיגו הבריטים את השליטה באזור. בשנת 1921 הכריזו הבריטים מנדט על האזור. הבריטים לא קבעו גבול בין עיראק המנדטורית לבין אמירות עבר הירדן, אך מיקומו נחשב לאסטרטגי בעקבות תכנון הבנייה של צינור הנפט הטרנס-ערבי. הגבול נקבע לראשונה ב-2 בדצמבר 1922 במהלך הסכם ניוקמב-פולה. הבריטים ומלך ירדן, עבדאללה הראשון, הסכימו על גבול המורכב מקו ישר אחד בשנת 1932. הגבול תוקן בשנת 1984 והורכב משישה קווים ישרים. גבול זה נותר על כנו עד היום. מעבר הגבול כראמה הוא מעבר הגבול היחיד בין ירדן לעיראק. הוא ממוקם בערך באמצע קו הגבול, ונפתח ב-4 בנובמבר 1991, כשמונה חודשים לאחר סיום מלחמת המפרץ. בשנת 2010 עברו בו כ-800,000 נוסעים. ב-22 ביוני 2014, תקף ארגון הטרור "המדינה האסלאמית" את מעבר הגבול וניסה לכבוש אותו מידי צבא עיראק. גבול ירדן–סוריה יחסי ירדן–עיראק הסכם סייקס–פיקו הסכם ניוקמב–פולה מדיה וקבצים בנושא גבול ירדן–עיראק בוויקישיתוף
ז'אנה פרננדס

ז'אנה פרננדס ולאסקו (בקטלאנית-ספרדית: Jana Fernández Velasco; נולדה ב-18 בפברואר 2002) היא שחקנית כדורגל ספרדייה (קטלונית) המשחקת כבלמת וכמגנה ימנית בקבוצת ברצלונה. פרננדס נולדה בטגנממנט, פרוור של ברצלונה, והחלה לשחק כדורגל בגיל 12 בלה מאסיה (אקדמיית הכדורגל של ברצלונה). בנובמבר 2018 עשתה את הופעת הבכורה בקבוצה הבוגרת של ברצלונה בגיל 16 ו-9 חודשים. בקיץ 2020 חתמה על חוזה ל-3 שנים בברצלונה. פרננדס זומנה לסגל נבחרת ספרד בכדורגל נשים עד גיל 17. ב-2018 השתתפה באליפות אירופה ובאליפות העולם לנשים עד גיל 17 וזכתה בשתיהן. בפברואר 2022 קרעה את הרצועה הצולבת בברך ימין, והמועדון הודיע שתחמיץ את שארית העונה. היא חזרה לשחק במהלך עונת 2022-23, בעונה זאת זכתה עם קבוצתה באליפות ספרד וכן בליגת האלופות. פרננדס היא בת הזוג של הכדורגלנית ההולנדית ג׳יל רורד. ליגת האלופות לנשים: 2020/2021, 2022/23, 2023/24 אליפות ספרד (2): 2019/2020, 2020/2021, 2021/2022, 2022/2023, 2023/24 גביע המלכה (3): 2020, 2021, 2022, 2024 גביע קטלוניה (1): 2019 אליפות אירופה בכדורגל נשים עד גיל 17: 2018 גביע העולם בכדורגל נשים עד גיל 17: 2018 מדיה וקבצים בנושא ז'אנה פרננדס בוויקישיתוף ז'אנה פרננדס, באתר Soccerdonna (בגרמנית) ז'אנה פרננדס, באתר Soccerway ז'אנה פרננדס, באתר WorldFootball.net ז'אנה פרננדס, באתר FootballDatabase.eu ז'אנה פרננדס, באתר ESPN www.fcbarcelona.com, מידע על פרננדס באתר הרשמי של ברצלונה, באתר www.fcbarcelona.com www.bdfutbol.com, מידע על פרננדס באתר bdfutbol www.fcbarcelona.com, ראיון של פרננדס בפודקסט CHANGE(EAT) TALKS, באתר https://www.youtube.com נבחרות צעירות מידע על אליפות העולם לנשים עד גיל 17, באתר הרשמי של אופ"א, 2018 Jana, amb un trencament del lligament encreuat, www.fcbarcelona.cat (בקטלאנית)
צ'נקייו

צ'נקייו (בספרדית: Chanquillo) הוא מתחם מונומנטלי עתיק בחוף המדברי של פרו, שנמצא באגן קאסמה-סצ'ין (אנ') שבמחוז אנקש של פרו, כ-300 קילומטרים צפונית-צפונית-מערבית לבירה לימה. זהו המתחם העתיק ביותר הידוע מסוג זה מתרבויות טרום האינקה. ההריסות כוללות את מבצר צ'נקייו על ראש הגבעה, האתר הסמוך המכונה "שלוש עשרה המגדלים", ואזורי מגורים והתכנסות. ההשערה המקובלת היא ש-13 המגדלים הם מצפה אסטרונומי שנבנה במאה ה-4 לפני הספירה. התרבות שייצרה את צ'נקייו נקראת תרבות קסמה-סצ'ין (אנ') או מכלול הסצ'ין. האתר הוגדר כאתר מורשת עולמית של אונסק"ו ביולי 2021. האתר משתרע על פני כארבעה קילומטרים רבועים ומשערים ששימש כמקדש מבוצר. האתר כולל מבצר בראש גבעה של מבנים בצורת טבעת, שאולי גם התבצעו בו טקסים. ישנם ממצאים רבים הקשורים לכך. נראה שזה היה מרכז טקסי עתיק. נמצאו כמה מבנים וכיכרות, כמו גם מתחם מקדשים מבוצרים בצורת טבעת. על מנת ליצור מבנים כה משוכללים ומסובכים, ניתן להניח כי האליטה השלטונית או הדתית הייתה בעלת כוח רב. שלושת-עשר המגדלים של צ'נקייו נבנו במרחק שווה זה מזה על גבי רכס גבעה נמוכה העוברת מצפון לדרום, ויצרו קו רקיע "משונן". גובה המגדלים עד שישה מטרים ויש בהם מדרגות המובילות לבמות תצפית. המרחק בין המבנים הוא כ-5 מטרים. התיארוך הראשוני של בניית המגדלים היה בסביבות 300 לפני הספירה, כלומר 600 שנים לפני תרבות מוצ'ה, שנחשבה בעבר לתרבות המתקדמת העתיקה ביותר באזור. משערים ש-13 המגדלים שנמצאו כאן שימשו כמצפה כוכבים על פי מחקר עדכני של איוואן גצי (Iván Ghezzi) מהאוניברסיטה הקתולית של פרו (אנ') בלימה וקלייב ראגלס (Clive Ruggles) מאוניברסיטת לסטר. כפי שגילו הארכאולוגים, ניתן להשתמש במגדלים כדי לקבוע את מיקומה של שמש בתאריכים בולטים כמו נקודת ההיפוך. ממזרח וממערב, משני צידי שורת המגדלים, נמצאו בחפירות שתי נקודות תצפית שהוקמו באופן מלאכותי. מנקודות מבט אלה, פריסת המגדלים לאורך 300 מטר לאורך האופק תואמת מאוד את מיקומה של השמש בזריחה ובשקיעה של השמש במהלך השנה. בתקופת היפוך החורף, השמש זורחת מאחורי המגדל השמאלי ביותר של צ'נקייו ובהמשך היא זורחת מאחורי כל אחד מהמגדלים עד שהיא מגיעה למגדל הימני ביותר שישה חודשים מאוחר יותר בהיפוך הקיץ, מה שמציין את חלוף הזמן. שלושת עשר המגדלים של צ'נקייו יכולים להיות מצפה הכוכבים המוקדם ביותר הידוע ביבשת אמריקה. תושבי צ'נקייו היו מסוגלים לקבוע תאריך מדויק, בטעות של יום או יומיים, על ידי צפייה בזריחה או השקיעה מהמגדל הנכון. באקלים היבש מאוד של חופי האוקיינוס השקט של פרו, ידע מדויק היה חיוני להישרדותה של חברה חקלאית, למשל לשם קביעת זמנים נוחים לזריעה. לדברי איוואן גצי, הממצאים האסטרונומיים הבסיסיים עתיקים בהרבה מהחורבות שהשתמרו עד היום. המגדלים היו מוכרים למטיילים במשך 200 שנה, אך לא זוהו כאתר אסטרונומי עד המחקר ב-2007 של איוואן גצי וקלייב ראגלס. מדיה וקבצים בנושא צ'נקייו בוויקישיתוף Chankillo, Oldest Astronomical Observatory. Sechín Bajo, Oldest Settlement? Casma Valley, Peru, סרטון באתר יוטיוב Chankillo Archaeoastronomical Complex – UNESCO Peruvian Citadel is Site of Earliest Ancient Solar Observatory in the Americas El observatorio solar más antiguo de América Collyns, Dan (28 ביולי 2021). "'No parallels': 2,300-year-old solar observatory awarded UNESCO World Heritage status". The Guardian. London, United Kingdom. ISSN 0261-3077. {{cite news}}: (עזרה) Peruvian citadel is site of earliest ancient solar observatory in the Americas
שלמה בורנשטיין

שלמה בורנשטיין הוא ספורטאי פאראלימפי זוכה מדליות זהב (ניו יורק 1984) וכסף (סיאול 1988) בכדורעף בעמידה. במשחקים הפאראלימפיים ניו יורק וסטוק מנדוויל (1984) זכה במדליית זהב עם נבחרת ישראל בכדורעף בעמידה. במשחקים הפאראלימפיים סיאול (1988) זכה במדליית כסף עם נבחרת ישראל בכדורעף בעמידה. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
ג'יימס ג'ררד

ג'יימס (ג'יימי) ג'ררד (באנגלית: James B. Jarrard) הוא קצין בדימוס בדרגת לוטננט גנרל בצבא ארצות הברית. בתפקידו האחרון כיהן כסגן מפקד כוחות הצבא בפיקוד האינדו-פסיפי של ארצות הברית. ג'ררד, בנם של ננסי וטום, נולד במערב גרמניה היכן שאביו הוצב כקצין שריון בצבא ארצות הברית. הוא למד בתיכון ג'ורג'יה ושירת במשמר הלאומי של ג'ורג'יה בזמן לימודיו האקדמאיים. ב-1988 סיים תואר ראשון במנהל עסקים מקולג' צפון ג'ורג'יה והתגייס לצבא. בתפקידו הראשון כקצין חי"ר שירת בגדוד השביעי של רגימנט החי"ר השישי בדיוויזיית השריון הראשונה שהוצבה בגרמניה. הוא השתתף כמפקד מחלקה במלחמת המפרץ. לאחר מכן עבר הכשרת ריינג'רס ושירת בפורט בנינג. בתפקידו הבא הוצב בדיוויזיית החי"ר ה-25 בהוואי. ג'ררד המשיך בקריירה צבאית בכוחות המיוחדים. הוא השתתף בפלישה האמריקאית להאיטי ב-1994, במלחמת עיראק ובמלחמת אפגניסטן. שימש סגן מפקד ומפקד כוח דלתא וקצין המבצעים של פיקוד המבצעים המיוחדים המשולבים. ב-2014 מונה לסגן מפקד דיוויזיית החי"ר השביעית ובשנים 2017-2018 פיקד על כוח המשימה של המבצעים המיוחדים במבצע נחישות טבועה. הוא שימש קצין אג"ם של פיקוד המבצעים המיוחדים. בנובמבר 2019 מונה ג'ררד למפקד דיוויזיית החי"ר ה-25. ביולי 2021 מונה לראש מטה פיקוד האינדו-פסיפי של ארצות הברית וביולי 2022 מונה לסגן מפקד כוחות הצבא בפיקוד. ג'ררד בעל תואר שני בלימודים צבאיים מאוניברסיטת חיל האוויר והוא בוגר המכללה לפיקוד ומטה של חיל האוויר. אחיו התאום הוא קצין בדרגת מייג'ור גנרל המשרת במשמר הלאומי. מדיה וקבצים בנושא ג'יימס ג'ררד בוויקישיתוף ביוגרפיה, אתר פיקוד האינדו-פסיפי של ארצות הברית General with Coweta roots involved in Syrian fight against ISIS, ‏times-herald.com, ‏22 בינואר 2018 7th Infantry Division Deputy Commanding General-Operations promoted, אתר dvidshub Army generals with Bragg ties get new assignments, ‏fayobserver.com, ‏7 באפריל 2018
אריה אפרתי

אריה אפרתי (סוקולוביץ) (11 בספטמבר 1894 – 2 בדצמבר 1963) היה מהנדס מכונות ראשי ומנכ"ל רכבת ישראל בין השנים 1951 ל-1953. אפרתי נולד בכפר תבור, אביו דוד סוקולוביץ היה מוכתר וממייסדי הכפר, למד לימודי הנדסה בגרמניה וכשחזר לארץ ישראל החל לעבוד ברכבת המנדטורית. בתחילה עבד במחלקת מכונות ובהמשך היה אחראי לבית הספר המקצועי של הרכבת ומילא מספר תפקידים בבית המלאכה. אפרתי נישא לטניה והם התגוררו בחיפה, בתם היחידה רות נרצחה ב-1972 בפיגוע בנמל התעופה לוד. עם הקמת רכבת ישראל מונה למהנדס מכונות ראשי ולאחר מכן בשנת 1951 מונה למנכ"ל עד אוגוסט 1953, כמנכ"ל פעל אפרתי לרכישת ציוד רכבות מגרמניה באמצעות כספי השילומים. לאחר מכן המשיך בתפקידו כמהנדס מכונות ראשי ברכבת ופרש מהרכבת לגמלאות ב-1960. מתחם אחזקת נייד בלוד נקרא על שם אריה אפרתי. אריה אפרתי, באתר BillionGraves מת אריה אפרתי, הארץ, 3 בדצמבר 1963 ראיתי שמעתי, הארץ, 21 ביולי 1960 רות גילוץ, באתר www.zy1882.co.il רות רותי גילוץ זל, באתר laad.btl.gov.il אלי לירן, בעקבות בנייני הארכיטקט אלכסנדר ברוולד בחיפה נתמנה מנהל כללי של רכבות ישראל, הארץ, 4 באוגוסט 1953 1600 טון פסי רכבת נקנו בגרמניה, הַבֹּקֶר, 5 באוגוסט 1953 ירכשו ציוד לרכבות מכספי השילומים, חרות, 15 בספטמבר 1953 הודעה בעיתון "על המשמר", על המשמר, 28 בדצמבר 1973
מיגל אנחל בוסטייו

מיגל אנחל בוסטייו לפוס (בספרדית: Miguel Ángel Bustillo Lafoz; ‏ 9 בספטמבר 1946 – 3 בספטמבר 2016) היה כדורגלן ספרדי ששיחק בעמדת החלוץ בנבחרת ספרד ובמספר קבוצות בספרד. בוסטייו החל את הקריירה המקצוענית שלו בדפורטיבו אראגון, קבוצת המילואים של ריאל סרגוסה. הוא שיחק בריאל סרגוסה, ובילה בבשאלה ב-UD מאהון, לפני שהצטרף לברצלונה בשנת 1969. משחקו הראשון בליגה היה האל קלאסיקו, נגד ריאל מדריד. הוא הבקיע שני שערים במשחק זה, ולאחר מכן נפצע באופן קשה מתיקול של שחקן ריאל מדריד פדרו דה פיליפה. הוא מעולם לא התאושש לגמרי מפציעה זו, וערך שתי הופעות ליגה נוספות בלבד עבור ברצלונה, לפני שעבר למאלגה בשנת 1972. בוסטייו ערך חמש הופעות במדי נבחרת ספרד בין השנים 1968–1969, בהם הבקיע שני שערים. נפטר ב-3 בספטמבר 2016. מיגל אנחל בוסטייו, באתר Transfermarkt מיגל אנחל בוסטייו, באתר BDFutbol מיגל אנחל בוסטייו, באתר National Football Teams מיגל אנחל בוסטייו, באתר FootballDatabase.eu Condolences following the death of Bustillo באתר הרשמי של מאלגה, 3 בספטמבר 2016 (באנגלית) Barcelona mourn former player Bustillo באתר מארקה, 4 בספטמבר 2016 (באנגלית)
מוטור סיטי

מוטור סיטי (או מסלול מרוצים שדה תימן) הוא מסלול מרוצים, אשר נמצא בקרבת שדה תימן (כ-10 קילומטרים מבאר שבע) ומאושר על פי תקנות הFIA והFIM. המסלול נחנך בחודש מרס 2018, כ-13 שנים לאחר תחילת התוכניות להקמת פארק ספורט מוטורי על יד שדה תימן, שישרת את תושבי באר שבע ומועצה אזורית בני שמעון. בבנייתו השתתפה גם הנהלת מסלול המרוצים וראנו (אנ') באיטליה. במסלול מתקיימות פעילויות מוטוריות שונות ומגוונות, החל מהדרכות נהיגה, ימי מסלול למכוניות ואופנועים וקורסי נהיגה חווייתיים על רכבים שונים. מסלול האספלט הראשי הוא באורך של 2.1 קילומטרים, ובעתיד הקרוב מסלול האספלט הראשי יוארך ל-4.6 קילומטרים. המסלול כולל נכון לשנת 2022 9 פניות, מהן 6 פניות ימינה ו-2 שמאלה. אתר האינטרנט הרשמי של מוטור סיטי ניר בן זקן, ספורט מוטורי בהתהוות - הוקם מסלול מירוץ שלישי, באתר ynet, 8 במרץ 2018 אביעד אברהמי, המסלול החדש בשדה תימן – בשורה לספורט, באתר פול גז, ‏27 במאי 2018
פאביה אודוקיה

פאביה אודוקיה או פאביה אאודוקיה, שמה במקור - פאביה (ביוונית:Φαβία Ευδοκία, בסביבות 580 - 13 באוגוסט 612) הייתה קיסרית רעיה של האימפריה הביזנטית, בתור אשתו הראשונה של הקיסר הרקליוס משנת 610 ועד מותה בשנת 612. פאביה נולדה בסביבות שנת 580 ולפי עדותו של תאופניס המוודה הייתה בתו של רוגס, בעל אחוזות יווני באקסרכיה של אפריקה. פאביה התארסה עם הרקליוס, לימים קיסר האימפריה הביזנטית, שהתגורר עדיין בקרחידון (קרתגו לשעבר) באקסרכיית אפריקה. אביו של הרקליוס, הרקליוס הזקן היה באותה תקופה האקסרך של האזור. בשנת 608 מרד היהודים נגד הרקליוס הצעיר נגד הקיסר חומס הכתר פוקאס. בנסיבות לא ידועות פאביה וחמותה אפיפניה, נפלו בשנת 610 בידי הקיסר פוקאס. הן נכלאו במנזר נאה מטאניה ("התשובה החדשה") והוחזקו כבנות ערובה על מנת למנוע מהרקליוס לצור על קונסטנטינופול. לבסוף שתי הנשים שוחררו על ידי "הסיעה הירוקה" האחראית על אירועי מרוצי המרכבות בבירה הביזנטית. הן נמסרו לידי הרקליוס באי הקטן קלונימוס שבים מרמרה, מה שאיפשר להרקליוס ליישם חופשי את תוכניותיו הצבאיות. האקסקוביטורים עברו לצידו ועזרו לו בכך להיכנס לקונסטנטינופול בלי להיתקל בהתנגדות רבה. ב-5 באוקטובר 1610 הוכתר הרקליוס כקיסר ובאותו יום הוא התחתן עם פאביה ארוסתו. היא אימצה את השם אודוקיה וזכתה בתואר הכבוד "אוגוסטה". אודוקיה נפטרה ב-13 באוגוסט 612 . לפי "הסינטומון כרונרוגרפיקון" של פטריארך קונסטנטינופול, ניקפורוס הראשון,, סיבת המוות הייתה אפילפסיה. ניקפורוס סיפר על תקרית מקברית שאירעה בעת הלווייתה. שפחה אחת ירקה דרך החלון חליפת תהלוכת הלווייה על יד הבית שבו שירתה. ארון הקיסרית היה פתוח והרוק נחת על גלימת הגופתה. ההמונים ראו בכך עלבון, תפסו את השפחה ושרפו אותה למוות. הקיסרית אודוקיה הובאה לקבורה בכנסיית השליחים הקדושים בקונטנטינופול. אלמנה, הרקליוס התחתן שנית עם אחייניתו מרטינה. לאודוקיה ולהרקליוס נולדו שני ילדים: אודוקסיה אפיפניה - ילידת 7 ביולי 611 היא קיבלה את התואר אוגוסטה ב־4 באוקטובר 612. הרקליוס קונסטנטינוס, לימים הקיסר קונסטנטינוס השלישי. הוא נולד ב-3 במאי 612 וכתינוק הוכתר לקיסר שותף ב־22 בינואר 613. Georg Ostrogorsky, Storia dell'Impero bizantino, traduzione di Piero Leone, Torino, Einaudi, 1993, ISBN 8806131788. מדיה וקבצים בנושא פאביה אודוקיה בוויקישיתוף הכרוניקה ההיסטורית הקצרה של ניקפורוס באתר documenta catholica omnia.eu Lynda Garland- Fabia (First Wife of Heraclius) 2000 on the site Roman Emperors
גרה (משקל)

גרה הוא מידת משקל קטנה המוזכרת בתנ"ך כאחד חלקי עשרים של השקל. הגרה מוזכר בספר שמות: "זה יתנו כל העבר על הפקדים מחצית השקל בשקל הקדש עשרים גרה השקל ..." ספר יחזקאל חוזר על הדברים: "והשקל עשרים גרה עשרים שקלים חמשה ועשרים שקלים עשרה וחמשה שקל המנה יהיה לכם" ישנם (רש"י, רד"ק, מלבי"ם) המזהים את הגרה עם האגורה המוזכרת בספר שמואל: "והיה כל הנותר בביתך יבוא להשתחות לו לאגורת כסף וככר לחם ואמר ספחני נא אל אחת הכהנות לאכל פת לחם" אחרים טוענים שאגורה היא מילה משורש "אגר" שיש לפרשו כשכר עבודה או צרור של מתכת. בלשון חז"ל נקרא הגרה "מעה". במעבר ממידות מדבריות למידות ירושלמיות, הוסף שישית לשקל וכך השקל של התורה, הנקרא אצל חז"ל סלע, כולל 24 מעים. באכדית, משמעות המילה giru היא גרגיר של חרוב. יגאל רונן טוען שמטבעות יהוד מדינתא מסדרת "ינשוף" ומסדרת דיוקן של מלך פרסי, הם מטבעות בערך של גרה וחצי גרה, בהתאמה. על פי שקילה של 64 מטבעות מסדרת ינשוף, הוא מצא שמשקלם הממוצע הוא 0.48 גרם. בשקילה של 82 מטבעות מסדרת דיוקן מלך פרסי הוא מצא משקל ממוצע של 0.26 גרם, בערך חצי ממשקל מטבעות הינשוף. ממוצע המשקל של מטבעות אובול מאותה תקופה שהוטבעו בעזה ושומרון הוא 0.69 גרם, שאינו תואם את מטבעות היהוד מדינתא האלו. לעומת זאת, 1/24 של שקל של 11.4 גרם הוא 0.475, כמעט במדויק משקל מטבעות הינשוף. ספר שמות, פרק ל', פסוק י"ג ספר יחזקאל, פרק מ"ה, פסוק י"ב ספר שמואל א', פרק ב', פסוק ל"ו אנציקלופדיה מקראית, כרך א', ערך: אגורה, עמוד 77 אנציקלופדיה מקראית, כרך ד', ערך: מידות ומשקלות, עמוד 863 Yigal Ronen, The Weight Standards of the Judean Coinage in the Late Persian and Early Ptolemaic Period, Near Eastern Archaeology, Vol. 61, No. 2 (Jun., 1998), pp. 122-126